Diari Oficial de la Generalitat Valenciana


Sumari del DOGV 3925, del 25-01-2001 (2001/406)

RESOLUCIÓ de 5 de desembre de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual que fa referència a l'ús de la parcel·la situada en el passeig de la Petxina, 2, del Pla General d'Ordenació Urbana de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/406


Data del document
:   05-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 5 de desembre de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual que fa referència a l'ús de la parcel·la situada en el passeig de la Petxina, 2, del Pla General d'Ordenació Urbana de València. [2001/M406]
  
Vist l'expedient relatiu a la modificació puntual que fa referència a l'ús de la parcel·la situada al passeig de la Petxina, 2, del Pla General d'Ordenació Urbana de València, i de conformitat amb els següents:
  
Antecedents de fet
  
1. El projecte es va sotmetre a informació pública per mitjà de l'acord del ple de l'ajuntament en la sessió realitzada el dia 30 de desembre de 1999. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan el 28 d'abril del 2000.
  
L'expedient complet té entrada en el registre de la Comissió Territorial d'Urbanisme de València el 10 de novembre de 1999.
  
2. El projecte consta de memòria justificativa i plànols d'informació i d'ordenació.
  
3. El municipi de València té un Pla General d'Ordenació Urbana aprovat definitivament pel conseller d'Obres Públiques, Urbanisme i Transports el 28 de desembre de 1988.
  
4. La Comissió Informativa de la Comissió Territorial d'Urbanisme de València, en sessió realitzada el 9 de novembre de 2000, va emetre un informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana
  
5. La Comissió Territorial d'Urbanisme de València, en sessió del dia 16 de novembre de 2000, va adoptar el següent acord: emetre un informe favorable sobre la modificació del Pla General de València que fa referència a l'ús de la parcel·la situada en el passeig de la Petxina, 2, i elevar la proposta al conseller d'Obres Públiques, Urbanisme i Transports d'aprova-la definitivament.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
La documentació està completa, a l'efecte del compliment del que preceptua l'article 27 de la Llei Reguladora de l'Activitat Urbanística.
  
2. La modificació es tramita a instància de la Junta de Patrons de l'Asil Sant Joan Baptista ?propietària de la parcel·la afectada- i el seu objecte és el canvi d'ús de la parcel·la ubicada en el passeig de la Petxina, 2, que passa de la qualificació sistema general defensa i forces de seguretat caràcter públic del planejament vigent, a dotacional assistencial de caràcter privat, per a implantar un centre d'acollida de xiquets.
  
Les condicions d'aprofitament de la parcel·la són les determinades en l'article 6.76 punt 4, relatives als serveis públics SP-3 Sanitarioassistencial de les Normes Urbanístiques del Pla General.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
4. El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals de municipis de més de 50.000 habitants, de conformitat amb el que estableix l'article 39 de la Llei Reguladora de l'Activitat Urbanística, en relació amb l'article 6. D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de general i pertinent aplicació, resolc:
  
Aprovar definitivament la modificació puntual que fa referència a l'ús de la parcel·la situada en el passeig de la Petxina, 2, del Pla General d'Ordenació Urbana de València.
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga interposar qualsevol altre recurs que estime oportú.
  
València, 5 de desembre de 2000.- El conseller d'Obres Públiques, Urbanisme i Transports: José Ramón García Antón.